雪蘭莪州

雪蘭莪州中貢獻2399.68億令吉，2015年佔國內生產總值22.6％。雪州亦係馬來西亞最發達嘅州屬，擁有良好嘅基礎設施，例如高速公路同交通運輸系統。雪州同時亦係擁有全國最多人口嘅州屬，生活水平較高，貧窮率亦係全國最低。

政區 

雪蘭莪一共有9個縣，由12個地方政府管轄，縣署就係州行政機關嘅分部。

雪蘭莪縣屬

雪蘭莪地方政府

主要城市 
莎阿南－雪蘭莪州嘅首府
八打靈再也－吉隆坡最早嘅衛星城市
巴生－港口城市，亦係雪蘭莪州嘅皇城
雪邦－雪邦國際賽道同吉隆坡國際機場都喺呢度
士拉央
安邦
梳邦再也
蒲種
白沙羅
加影
瓜拉雪蘭莪－雪蘭莪嘅古城

人口 
雪蘭莪州係馬來西亞人口最多嘅州屬，擁有全國最大城市帶——巴生谷。雪州喺馬來西亞半島中心，優越嘅地理位置令佢能夠急速發展，係馬來西亞嘅交通同工業中心，創造好多就業機會，吸引到好多國內其他州屬甚至係海外居民移民去呢度，尤其係印尼、菲律賓、越南、緬甸、孟加拉、印度、巴基斯坦、中國、尼泊爾等地移民。其中有唔少外籍勞工非法入境，特別係嚟自印尼嘅非法移民，令到雪蘭莪人口急速增長。

雪蘭莪州係馬來西亞人口最多嘅州屬，近幾十年嚟，由於巴生谷急速發展，好大程度上顯住增加州內人口。1980年嘅人口為1,426,250人。到2000年，就已翻咗一番，達到3,941,316人。截至2015年，雪州人口一共有5,874,100人。

種族

雪蘭莪馬來人嘅血統受到布吉人、柔佛、米南佳保、Mandail、爪哇、Banjarese、羅蘭人同本古魯人影響，其中接近全部馬來人係穆斯林。爪哇後裔喺雪州西海岸地區，例如沙白安南縣、瓜拉雪蘭莪縣、巴生縣、瓜拉冷岳縣同雪邦縣佔主導地位。雪州人口亦包括華人同印度人，係州入面主要少數民族。擁有三千人口嘅瑪美里人係半島原住民嘅主要分支，可以喺加厘島揾到，並依然保存住佢哋嘅文化同語言，同時適應現代生活方式。雪蘭莪憑借其先進嘅發展狀況，通過貿易、商業同教育方面同其他相對較落後地區有更多嘅跨國聯係。

宗教信仰

根據2010年人口普查報告，雪州人口其中57.9％為穆斯林、24.4％為佛教徒、11.6％為印度教徒、3.8％為基督徒、0.5％為道教同中國民間信仰、0.4％為其他宗教徒、宗教未明佔1％同埋0.4％為無神論。

市鎮人口
以下為截止2016年雪州十大人口城市：

政治 
雪州嘅制度係君主立憲制，其中最高統治者嚟自2001年開始成為蘇丹嘅蘇丹沙拉弗丁。由2014年9月23號開始，希望聯盟人民公正黨嘅阿茲敏阿里開始擔任州務大臣至今。

憲法 
雪蘭莪州嘅憲法喺1959年2月26號生效。憲法分咗兩部分。根據1959年憲法，雪蘭莪係君主立憲制。

皇室 

雪蘭莪嘅「蘇丹」係雪蘭莪嘅憲法統治者。蘇丹嘅作用、權力同義務喺1959年嘅憲法中有所規定。憲法闡明蘇丹理事會擁有州行政權力，係伊斯蘭教州領導以及州嘅象徵。呢個位置只可以由雪蘭莪王室一名成員擔任。現任統治者係由2001年以嚟擔任呢一個職務嘅蘇丹沙拉弗丁殿下。

州內閣 
1959年憲法生效後，州內閣同蘇丹成為雪蘭莪州政府行政部門，由州務大臣領導，以及其他10位行政議員。內閣成員由蘇丹任命，而呢啲成員都係由嗰屆州議會成員選出。依家嘅雪州州務大臣係尊敬的拿督斯里阿米魯丁沙利。

州立法議會 
雪州仲有一個立法機構，叫做雪蘭莪州議會。佢類似馬來西亞下議院，但僅限於制定同州有關嘅法律。成員喺馬來西亞選舉中由人民選出，通常同下議院選舉同時舉行。每個州議員任期五年。喺任期屆滿之前，州議會將會解散，並進行選舉選出新成員。

經濟

雪州經濟由漸進嘅市場經濟組成。雪州經濟核心係商業同服務業。

雪蘭莪係馬來西亞經濟最發達嘅州屬，國民生產總值同購買力平價都高過其他州屬。所以，州政府喺2005年8月27號正式宣佈雪州係馬來西亞第一個先進州屬。雪州嘅人類發展指數亦係全國最高。

商業、工業同服務業

商業、工業同服務業係雪蘭莪州主要經濟活動，佔咗雪蘭莪州58%國民生產總值。馬來西亞幾個主要工業區都喺雪蘭莪州入面，主要係生產電子產品、化學品同汽車，包括兩間大型馬來西亞國產車公司寶騰同馬來西亞第二國產車。進口車輛亦喺雪州組裝，例如豐田、日產、福士汽車、寶馬、保時捷、富豪等。

好多外商亦將佢哋嘅馬來西亞分部設喺雪蘭莪。雪蘭莪主要工業城市有梳邦再也、沙亞南、巴生、加影、萬撓、士拉央、安邦同八打靈再也 。巴生港係雪蘭莪工業發展嘅核心，因為佢係馬來西亞最繁忙嘅港口。雪蘭莪亦因此吸引好多外資嚟投資。

服務業佔咗雪蘭莪經濟大約38%。

農業
除咗工業，農業亦貢獻雪州GDP 3.1%，令到雪州經濟蓬勃發展。雪蘭莪主要農作物有楊桃、木瓜、香蕉等。雖然雪州唔係稻米嘅主要生產地，但係瓜拉雪蘭莪縣同沙白安南縣嘅稻田提升咗呢個地區嘅展。其他農業活動包括棕櫚同橡膠種植園。

交通

雪蘭莪擁有航空、道路同鐵路系統，交通係全馬最發達嘅州屬之一。西馬西海岸例如南北大道都經過呢個州，同時雪州擁有超過20條高速公路。呢個州大部分高速公路都需要收費，道路使用者必須使用儲值卡例如一觸即通卡或者Smart TAG嚟畀錢。

馬來西亞最繁忙機場——吉隆坡國際機場喺雪邦，吉隆坡國際機場由主航站樓建築、衛星航站樓A同klia2組成。另一個國際機場—蘇丹阿都阿茲沙機場就喺梳邦，亦叫梳邦天空花園，係東南亞私人航空嘅主要機場樞紐。

巴生港係馬來西亞最繁忙嘅港口，喺雪州西端沿海地帶。

馬來亞鐵路通勤鐵路提供前往雪州主要城鎮例如加影、巴生港、沙亞南、梳邦再也、八打靈再也、萬撓等地服務。亦通往吉隆坡中央車站，一個喺市中心嘅現代交通樞紐，可以通過呢度轉乘至其他鐵路路線。雪州境內亦有輕快鐵服務網，由、、同埋預計將於2020年啟用嘅組成，都係由快捷通軌道營運。

另外，亦喺雪州境內設有幾個站。

大城堡同格拉那再也線輕軌延長線 
2006年8月29號，馬來西亞政府宣佈格拉那再也線將會延長至雙威鎮、梳邦再也、UEP梳邦再也同布特拉高原。呢個計劃總值70億令吉，以擴張巴生谷公交網絡。

呢項計劃亦包括安邦線，延長至蒲種同吉隆坡西南部市郊。同時，呢項計劃仲包括雙溪毛糯－加影線，由雙溪毛糯至加影。

2009年9月，馬來西亞基建公司開始規劃建設延長線，並畀民眾喺3個月展覽期間反饋。呢項計劃令到格拉那再也線同安邦線增加13個新車站並延長17.7公里。布特拉高原站係呢兩條延長線嘅轉乘站。工程喺2013年中開始至2016年7月正式開通。

捷運線
巴生谷捷運系統被譽為馬來西亞有史以嚟最大型嘅基礎建設工程，計劃投資366億令吉興建3條高運量地鐵線，路線總長度超過150公里，形成連接首都方圓20公里地區嘅軌道交通網絡，預計每日載送乘客量最高可達200萬人次；一號線為連接雙溪毛糯、哥打白沙羅、吉隆坡、蕉賴、加影嘅雙溪毛糯－加影線；二號線為連接雙溪毛糯、甲洞、吉隆坡、沙登、布城嘅雙溪毛糯－沙登－布城線；三號線係連接吉隆坡市中心商業地帶嘅環狀線。

其中第一階段線路已喺2016年12月開通，剩餘車站亦喺2017年7月正式開通。依家仲起緊，目標係2022年全面開通。而就仲喺規劃階段。

醫療

醫院

政府醫院 
加影醫院
沙登醫院
雙溪毛糯醫院
巴生醫院
士拉央醫院
安邦醫院
萬津醫院
沙白安南醫院
丹絨加弄醫院
新古毛醫院
莎亞南醫院
賽城醫院

私家醫院 
Alpha專科醫院
Assunta醫院
梳邦再也醫藥中心
Beacon國際專科醫院
BP專科醫院
哥倫比亞亞洲醫院
DEMC專科醫院
Golden Horses健康庇護所
Ampang Puteri KPJ專科醫院
白沙羅KPJ專科醫院
加影KPJ專科醫院
巴生KPJ專科醫院
雪蘭莪KPJ專科醫院
Lifecare Diagnostic醫藥中心
班台醫院
森那美醫藥中心
森那美醫藥中心
Sri Kota 專科醫藥中心
雙威醫療中心
麗陽醫藥中心
敦胡先翁國家眼科醫院
Vista眼科專科

飲食
雪蘭莪嘅傳統馬來飲食受柔佛、布吉人、爪哇、米南佳保人嘅文化影響。

巴生羅惹同巴生Lontong係巴生同莎亞南出名嘅美食。其他美食有Mee Rebus、加影沙爹、Nasi Ambeng、雪蘭莪叻沙、Soto、Sambal Tahun、Bakso、Ketam Darul Ehsan、Ikan Masak Asam Pedas、Ayam Masak Kicap同Sayur Masak Rebung      。

旅遊

旅遊業佔雪州經濟比重好多，州入面亦有好多旅遊景點。其中雪州主要旅遊景點有沙亞南嘅i-City，一個智能商業零售樞紐，四周圍畀LED燈光環繞，仲有一個室內冰雪公園。喺安邦嘅國家動物園，係馬來西亞最大嘅動物園，擁有超過四千種動物。喺雪邦嘅雪邦國際賽道係馬來西亞唯一一個舉辦好多賽車比賽場地，曾經舉辦一級方程式賽車多年。喺雙威鎮嘅雙威水上樂園，係馬來西亞首屈一指嘅主題公園。其他喺雪州嘅主題公園包括喺沙登嘅綠水坊Wonderland同喺沙亞南嘅潮濕世界水上樂園。

其他州入面旅遊景點包括喺士拉央黑風洞鎮嘅黑風洞，沙亞南、巴生、吉膽島等地方。雪州最熱門沙灘喺雪邦縣峇眼拉浪嘅雪邦黃金海岸、Batu Laut同摩立海灘。雪州亦擁有好多生態旅遊景點，例如喺瓜拉雪蘭莪嘅螢火蟲公園、沙亞南嘅馬來西亞農業公園、共和聯邦森林公園、士拉央同甲洞嘅馬來西亞森林研究院、喺安邦嘅安邦森林公園同埋康情森林公園等。

雪蘭莪各大市鎮都擁有好多購物中心，吸引咗好多本地甚至外國旅客嚟購物，包括喺萬達鎮嘅萬達廣場、喺珍珠白沙羅商圈嘅The Curve、e@Curve、IPC 購物中心同宜家、喺白沙羅衛星市 嘅麗陽城購物中心、格拉那再也嘅伯樂泰購物中心、雙威鎮嘅雙威金字塔購物中心、沙登嘅綠水坊、梳邦再也嘅梳邦百利廣場、梳邦帝國同USJ高峰廣場、蒲種嘅IOI商場、巴生嘅武吉丁宜永旺購物中心同武吉拉惹購物中心、沙亞南嘅實達城市廣場、Plaza Alam Sentral同SACC Mall。

雪州亦係Spa愛好者嘅天堂。自從2009年以嚟，當地嘅傳統按摩店有如雨後春筍噉出現。有啲店提供腳底按摩同Spa服務。

媒體

電視 

雪州電視服務由7個免費電視台、一個衛星電視同兩個網絡電視組成。其中三個免費電視台由馬來西亞廣播電視管理。馬來西亞廣播電台係一個聯邦政府旗下嘅機構，總部喺首都吉隆坡。另外三個商業電視台由首要媒體管理。首要媒體係一間私營公司，總部喺雪蘭莪州萬達鎮。衛星電視由全國性嘅Astro大馬控股有限公司擁有。而雪蘭莪州政府亦擁有一個網絡電視平台。

電台 
雪州入面電台服務分咗兩種，分別係FM同短波廣播頻率，並通過烏魯加里山同加影嘅發射訊號至全州各地。

雪州可收聽嘅電台有以下：

其他主要電台有Best104、BFM、IKIM.fm、Salam FM、Bernama FM。而喺雪霹邊境地區可接收Perak FM雪森邊境地區可接收Negeri FM。

地方社區電台包括由瑪拉工藝大學運作嘅UFM (93.6) 同由博特拉大學運作的Putra FM (90.7) ，都係面向該校大學生嘅電台。

新聞出版 
雪州主要報刊為：

馬來文
 《每日新聞》
 《馬來西亞前鋒報》
 《世界報》
 《大都會日報》(in Bahasa Malaysia)
 《陽光日報》
 《當今雪蘭莪》

英文
 《新海峽時報》(in English)
 《星報》
 《馬來郵報》
 《太陽報》

華文
 《南洋商報》
 《星洲日報》
 《中國報》

淡米爾文
 《馬來西亞南班》
 《淡米爾尼申》
 《麥卡奧賽》

官方黨報
 《哈拉卡報》
 《公正之聲》

相